**Hapet thirrja për mobilitete studentësh dhe stafi të UPT-së, për semestrin e parë të vitit akademik 2025 – 2026, në kuadër të Programit Erasmus+ KA107, në University of Salento (UNISALENTO), Itali.**

Në kuadër bashkëpunimit midis Universitetit Politeknik të Tiranës dhe University of Salento, hapet thirrja për mobilitete për studentë dhe staf të Universitetit Politeknik të Tiranës, Fakulteti i Inxhinierisë Mekanike, Departamenti i Prodhim Menaxhimit, në University of Salento.

**Llojet e mobilitetit përfshijnë:**

* Shkëmbimin e studentëve për studime, për një semestër, semestri i parë i vitit akademik 2025- 2026; 3 studentë.
* Shkëmbimin e studentëve, për mobilitet një javor, semestri i parë i vitit akademik 2025 - 2026; 3 studentë.
* Shkëmbimin e stafit, për mobilitet një javor, semestri i parë i vitit akademik 2025- 2026; 2 staf.

**Nivelet e mobilitetit për studentët:** Studentët duhet të jenë të regjistruar në një program studimi të Universitetit Politeknik të Tiranës, Fakulteti i Inxhinierisë Mekanike, Departamenti i Prodhim Menaxhimit, Master.

**Dokumentat e nevojshme për aplikim për studentët:**

* CV;
* Kopje e Pasaportës;
* Vërtetim studenti;
* Letër Motivimi (në gjuhën angleze);
* Listë notash e studimeve, deri në momentin e aplikimit;
* Certifikatë e gjuhës së huaj\* (Italisht ose Anglisht);
* Dokumenti Learning Agreement\*\*.

\*Ofrohen kurset e studimit në gjuhën angleze, ku niveli minimal i kërkuar për gjuhën është: Italian-B1; English-B1.

Studenti duhet të plotësojë nivelin minimal të kërkuar të gjuhës duke e vërtetuar me certifikatën përkatëse të gjuhës së huaj. Preferohen: [TOEFL iBT Certificate,](http://www.ets.org/toefl) [Cambridge Certificate,](http://www.cambridgeesol.org/exams/fce/index.html) [IELTS](http://www.ielts.org/) [Certificate, etj.](http://www.ielts.org/)

\*\*Learning Agreement është një kontratë midis universitetit të origjinës dhe aplikantit dhe shërben për të përcaktuar lëndët që do të zhvilloni në universitetin pritës. Ju duhet të plotësoni vetëm seksionin e parë ‘‘Mobility Plan’’. Në tabelën A përcaktohen lëndët dhe kreditet që do të merrni në universitetin pritës, në tabelën B përcaktohet se cilat prej lëndëve të Tabelës A do të njihet në Universitetin Politeknik të Tiranës, kur ju të keni përfunduar periudhën e shkëmbimit.

KUJDES: Ju duhet të përzgjidhni të kryeni në UNISALENTO lëndë të njëjta ose ekuivalente me ato që do të kryenit në semestrin përkatës në fakultetin tuaj, kjo për arsye që lëndët dhe kreditet t’ju njihen kur të ktheheni. Nëse lëndët e përzgjedhura ndryshojnë nga ato që do të zhvillonit në fakultetin tuaj semestrin përkatës, atëherë kur të ktheheni ju duhet të zhvilloni lëndët që nuk përshtaten në Universitetin Politeknik të Tiranës.

Dokumenti ‘‘Learning Agreement’’ te seksioni ‘‘Commitment’’ firmoset nga aplikanti, nga Drejtuesi i Departamentit dhe nga Zv/Rektori i UPT-së për Anën Shkencore dhe Marrëdhëniet me Jashtë.

Për të shkarkuar formatin e “Learning Agreement”, ju lutemi klikoni te: [ANEKS 2 - Mobility-agreement-studies, student.pdf (upt.al)](http://upt.al/images/stories/projekte/ANEKS%202%20-%20Mobility-agreement-studies%2C%20student.pdf)

Për t’u njohur me listën e lëndëve të ofruara nga UNISALENTO, ju lutemi klikoni te:

[International Degree Programs - International - University Of Salento](https://international.unisalento.it/studying/international-degree-programmes/-/dettaglio/corso/LM54/management-engineering)

**Duke u inkurajuar edhe nga politikat sociale të University of Salento, përparësi do të kenë studentët me aftësi të kufizuara dhe studentët me probleme sociale.**

**Dokumentat e nevojshme për aplikim për stafin:**

* CV;
* Kopje e Pasaportës;
* Aprovim nga përgjegjësi i njësisë bazë/drejtoria dhe nga përgjegjësi i njësisë kryesore, ku aplikanti bën pjesë, në lidhje me planin e mobilitetit dhe periudhën, të parashikuara për t’u kryer në universitetin pritës\*;
* Dokumenti i Mobility Agreement (Staff Mobility for Teaching).
* Letra konfirmuese nga universiteti pritës për planin e mësimdhënies gjatë periudhës së mobilitetit.

Afati për aplikim, pranë Drejtorisë së Komunikimit dhe Koordinimit në UPT:

**Deri më 8 maj 2025, ora 12.00**

Për informacione shtesë në lidhje me procesin e aplikimit në UPT mund të kontaktoni në email: , rkodra@upt.al , abeqo@upt.al